આસારામના આશ્રમમાંથી ગત રોજ આઠ વર્ષનો બાળક અમિત ગુમ થયો હોવાની ફરિયાદ દાખલ કરવામાં આવી હતી. બાળક ગુમ થતા જ તેના પરિવારજનો મનમાં દીપેશ અભિષેકના ગુમ થયાની ઘટના અને તેમના મોતની ઘટનાના બનાવને કારણે ચિંતાનું મોજું ફરી વળ્યુ હતું. મૂળ ઉત્તર પ્રદેશનો અમિત તેની માતા સાથે આશ્રમમાં અનુષ્ઠાન માટે આવ્યો હતો. જોકે પોલીસે તપાસ હાથ ધરતા બાળક પાલડી વિસ્તારમાંથી મળી આવ્યો હતો. અમિત મળી જતા તેના પરિવારજનો તથા પોલીસે રાહતનો શ્વાસ લીધો હતો.